OpenLLM-France/wikimedia huggingface dataset:
# Torrent del Grau (Guixers)

* Aquest article tracta sobre el curs fluvial de la Vall de Lord (Solsonès). Vegeu-ne altres significats a «Torrent del Grau».
El Torrent del Grau és un afluent per la dreta de l'Aigua de Valls, a la Vall de Lord, que transcorre íntegrament pel terme municipal de Guixers. Aquest torrent no té cap afluent.

## Referències

* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
# Alberto Figueroa de Achá

Alberto Figueroa de Achá (Cochabamba, 3 d'abril de 1920 - Cochabamba, 18 de febrer de 1965) fou un futbolista bolivià.

## Selecció de Bolívia

Va formar part de l'equip bolivià a la Copa del Món de 1950.

## Referències

* ↑ 1950 FIFA World Cup Brazil Arxivat 2011-09-18 a Wayback Machine.
* ↑ Alberto Figueroa de Achá a National-Football-Teams.com (anglès)
# Gasela de Heuglin

La gasela de Heuglin (Eudorcas tilonura) és una espècie de mamífer artiodàctil de la família dels bòvids que viu a l'est del riu Nil, a Eritrea, Etiòpia i el Sudan. De vegades ha estat considerada una subespècie de la gasela de front vermell (E. rufifrons) o part de la mateixa espècie que la gasela de Thomson (E. thomsoni) i la gasela de front blanc (E. albonotata). És una gasela menuda, amb una alçada a la creu de gairebé 67 cm i un pes d'entre 15 i 35 kg. El pelatge és de color marró rogenc fosc, amb una ratlla rogenca als flancs, excepte la regió ventral i la gropa, que són blanques. Tant els mascles com les femelles tenen banyes d'entre 15 i 35 cm.
No se sap gaire cosa sobre l'ecologia i el comportament de les gaseles de Heuglin, que solen viure en solitari o formar grups d'entre dos i quatre individus. Potser brostegen i pasturen. La gestació dura gairebé sis mesos, al cap dels quals probablement neix una sola cria. Les gaseles de Heuglin habiten espais oberts, com ara estepes, herbassars secs i matollars espinosos, a altituds de fins a 1.400 msnm. La destrucció del seu hàbitat i la caça il·legal per obtenir-ne carn representen una greu amenaça per a la seva supervivència. És possible que les seves poblacions decreixessin un 20% en els nou anys posteriors al 2008. Cap al 2016 tan sols en quedaven entre 2.500 i 3.500 individus, dels quals menys de 2.500 eren adults, repartits entre grups petits i fragmentats. La Llista Vermella de la UICN classifica la gasela de Heuglin com a espècie en perill.

## Referències

* ↑ Grup d'Especialistes en Antílops de la CSE de la UICN. «Eudorcas tilonura» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. DOI: 10.2305/IUCN.UK.2017-2.RLTS.T8991A50188182.en. [Consulta: 17 agost 2022].
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Binn

Binn és una comuna situada al districte de Goms, al cantó de Valais, a Suïssa. Limita a nord amb la comuna d'Ernen, al nord-est amb Reckingen-Gluringen, a l'est amb Formazza (Itàlia), al sud amb Baceno (Itàlia), i a l'oest amb Grengiols.
Segons el cens de l'any 2017 hi viuen 142 persones. S'hi troba la pedrera Lengenbach, destacada entre la comunitat mineralògica pels seus exemplars inusuals de sulfosals, on s'han descobert 45 espècies minerals.

## Referències

* ↑ «Bilanz der ständigen Wohnbevölkerung nach Bezirken und Gemeinden» (en alemany). [Consulta: 22 desembre 2019].
* ↑ «Lengenbach Quarry, Fäld (Imfeld; Im Feld; Feld), Binn, Goms, Valais, Switzerland» (en anglès). Mindat. [Consulta: 22 desembre 2019].
# Antoni Rufus

Antoni Rufus (llatí: Antonius Rufus) va ser un gramàtic romà.
L'esmenten Quintilià i Veli Llong. Un escoliasta d'Horaci diu que Antoní Rufus va escriure comèdies, tant Fabula togata com Fabula palliata, però no és clar si és la mateixa persona. Segons Glandorp, Heleni Àcron diu que va traduir a Homer i a Píndar al llatí, però la referència escrita d'Àcron on es parli d'Antoni Rufus, no s'ha trobat posteriorment.

## Referències

* ↑ Rufus, Antonius a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 670
# Dinara Aliyeva

Dinara Aliyeva (Bakú, 17 de desembre de 1980) és una soprano azerbaidjanesa. Aliyeva és "artista d'honor" de l'Azerbaidjan.

## Referències

* ↑ http://www.broadwayworld.com/italy/article/Festival-Verdi-2016-Set-for-Parma-and-Busseto-20160930
* ↑ http://www.azernews.az/culture/108604.html
* ↑ «Dinara Aliyeva: biografía de la cantante de ópera» (en castellà). mainstreetartisans.com. [Consulta: 19 octubre 2020].

## Enllaços externs

* Pàgina web
* Soprano Dinara Alieva’s voice has a seductive smoky darkness (The Telegraph) (anglès)
* Pace Mio Dio Arxivat 2017-02-23 a Wayback Machine. (anglès)
* Dinara Aliyeva (Opera News) Arxivat 2017-02-23 a Wayback Machine. (anglès)
* Dinara Aliyeva a Royal Opera House (anglès)
# Ervin Skela

Ervin Skela (Vlorë, 17 de novembre de 1976) és un exfutbolista albanès de la dècada de 2000.
Fou 75 cops internacional amb la selecció albanesa.
Pel que fa a clubs, defensà els colors de Eintracht Frankfurt, 1. FC Kaiserslautern i FC Energie Cottbus entre d'altres.

## Referències

* ↑ Mamrud, Roberto. «Ervin Skela - Goals in International Matches». RSSSF, 04-02-2016. [Consulta: 1r març 2016].
* ↑ «Në fokus/ Lamtumirë mes lotësh, nderohen Lala e Skela». Albania Soccer, 08-06-2013 [Consulta: 4 juliol 2015].
* ↑ «Ervin Skela – national football team player». EU-Football.info [Consulta: 3 juliol 2015].
* ↑ Arnhold, Matthias. «Ervin Skela - Matches and Goals in Bundesliga». RSSSF, 04-02-2016. [Consulta: 1r març 2016].
* ↑ Ervin Skela a National-Football-Teams.com (anglès)
* ↑ «Hamdi Salihi "Futbollisti me i mire i vitit 2010"». Albania Soccer, 19-12-2010 [Consulta: 4 juliol 2015].
* ↑ Ervin Skela: Fitxa a 90minut.pl
* ↑ Ervin Skela Fitxa a Fussballdaten
* ↑ Ervin Skela a worldfootball.net
# Alberto Fouilloux

Alberto Fouilloux (Santiago de Xile, 22 de novembre de 1940 - Santiago de Xile, 23 de juny de 2018) va ser un futbolista xilè.

## Selecció de Xile

Va formar part de l'equip xilè a la Copa del Món de 1962 i 1966.Amb 70 partits, era el tercer jugadors que més partits ha jugat amb Xile del segle xx. Fou jugador de la Universidad Católica, Huachipato, Unión Española i Lille. Un cop retirat fou entrenador a la Huachipato i Colo-Colo.

## Palmarès
### Universidad Católica

* Lliga xilena de futbol: 1961, 1966

### Lille

* Segona Divisió francesa: 1974

## Referències

* ↑ rsssf: Chile record international footballers
* ↑ International statistics a rsssf
* ↑ Alberto Fouilloux a National-Football-Teams.com (anglès)
* ↑ Perfil Arxivat 2007-05-25 a Wayback Machine. a Universidad Católica website (castellà)
# Gastrophryne olivacea

Gastrophryne olivacea és una espècie de granota que viu als Estats Units i Mèxic.

## Referències

* Santos-Barrera & Hammerson (2004). Gastrophryne olivacea. Llista Vermella de la UICN, Unió Internacional per a la Conservació de la Natura, 2006. Consultat el 28 d'abril del 2008 (en anglès).
# Oliver Hart

Oliver Hart (9 d'octubre de 1948, Londres) és un economista americà. Li fou atorgat el Premi Nobel d'Economia el 2016, juntament amb Bengt Holmström, per «les seves contribucions a la teoria de contractes».
Es doctorà en economia el 1974 per la Universitat de Princeton i, des de 1993, és professor d'economia a la Universitat Harvard. La contribució de Hart a la recerca econòmica se centra en la teoria de contractes, especialment contractes incomplets. Aquest camp analitza situacions en què un contracte no pot especificar totes les possibles eventualitats perque seria massa complex. Hart estudià com, en aquests casos, els contractes haurien d'especificar qui pren les decisions.

## Referències

* ↑ «The Prize in Economic Sciences 2016» (en anglès). Nobelprize.org. [Consulta: 10 octubre 2016].
* ↑ The Royal Swedish Academy of Sciences. «Contract Theory». [Consulta: 10 octubre 2016].

## Enllaços externs

* Web d'Oliver Hart
* Articles d'Oliver Hart (IDEAS)
# Bollmannia

Bollmannia és un gènere de peixos de la família dels gòbids i de l'ordre dels perciformes.

## Taxonomia

* Bollmannia boqueronensis (Evermann & Marsh, 1899)
* Bollmannia chlamydes (Jordan, 1890)
* Bollmannia communis (Ginsburg, 1942)
* Bollmannia eigenmanni (Garman, 1896)
* Bollmannia gomezi (Acero P., 1981)
* Bollmannia litura (Ginsburg, 1935)
* Bollmannia longipinnis (Ginsburg, 1939)
* Bollmannia macropoma (Gilbert, 1892)
* Bollmannia marginalis (Ginsburg, 1939)
* Bollmannia ocellata (Gilbert, 1892)
* Bollmannia pawneea (Ginsburg, 1939)
* Bollmannia stigmatura (Gilbert, 1892)
* Bollmannia umbrosa (Ginsburg, 1939)

## Referències

* ↑ The Taxonomicon (anglès)
* ↑ BioLib (anglès)
* ↑ AQUATAB.NET
* ↑ FishBase (anglès)
* ↑ Catalogue of Life (anglès)
* ↑ Dictionary of Common (Vernacular) Names (anglès)
* ↑ UNEP-WCMC Species Database (anglès)
# Dia mundial de l'estadística

El Dia Mundial de l'Estadística és un dia internacional per celebrar l'estadística. Creat per la Comissió d'Estadística de les Nacions Unides, es va celebrar per primera vegada el 20 d'octubre de 2010. El dia se celebra cada cinc anys.
El 2010, 103 països van celebrar aquest dia mundial, entre els que hi havia 51 països africans que també celebren el Dia Mundial de l'Estadística d'Àfrica el 18 de novembre. India celebra el seu dia de l'estadística el 29 de juny, l'aniversari de l'estadística Prasanta Chandra Mahalanobis. El Royal Statistical Society del Regne Unit també té va llançar un dia mundial sobre aquesta qüestió el mateix dia, el 20 d'octubre del 2010.

## Referències

* ↑ «World Statistics Day» (en anglès). www.timeanddate.com. [Consulta: 13 octubre 2018].
* ↑ «United Nations Statistics Division».
* ↑ «"Statistics Day" will be celebrated on 29th June, 2018».
* ↑ http://www.getstats.org.uk
# Ervin Bulku

Ervin Bulku (Tirana, Comtat de Tirana, Albània, 3 de març de 1981) és un futbolista d'Albània. Juga de migcampista i el seu equip actual és el KF Tirana de la Kategoria Superiore d'Albània.

## Clubs

| Club | País | Temporades |
| KF Tirana | Albània | 1998-2007 |
| FC Kryvbas | Ucraïna | 2007-2010 |
| HNK Hajduk Split | Croàcia | 2010-2011 |
| AZAL PFC Baku | Azerbaidjan | 2011-2012 |
| Sepahan FC | Iran | 2012-2014 |
| KF Tirana | Albània | 2014- Present |

## Referències

* ↑ «UEFA EURO - Ervin Bulku». UEFA.com. Arxivat de l'original el 2016-03-30. [Consulta: 10 juliol 2012].

## Enllaços externs

* Ervin Bulku a National-Football-Teams.com (anglès)
* Ervin Bulku Arxivat 2014-05-02 a Wayback Machine. at FFU website (ucraïnès)
* Ervin Bulku, Fitxa a Soccerway
# TrafficRank

El TrafficRank és la classificació d'un lloc web en termes de tràfic orgànic en relació a tota la resta de pàgines web a Internet. Encara que aquest sistema de classificació és la base de la majoria de les eines de classificació tradicionals, moltes de les eines del SEO actuals porten l'anàlisi de classificació un pas més enllà.
# Alyssa Anderson

Alyssa Jean Anderson (30 de setembre de 1990) és una nedadora de competició nord-americana i medallista d'or olímpica.

## Carrera

En el Campionat Juvenil Pan Pacific 2007, Anderson va guanyar medalles de plata en l'estil lliure de 800 metres i 1500 metres.
En els campionats mundials i nacionals de 2009, Anderson va quedar en quart lloc en l'estil lliure de 200 metres, guanyant un lloc en l'equip de relleus 4x200 metres estilo lliure dels EUA en el Campionat Mundial de Natació de 2009 en Roma. A Roma, Anderson va nedar la tercera etapa de la competició de relleus preliminar aconseguint un temps d'1:58.35. L'equip dels Estats Units va avançar a la final i va guanyar la medalla de plata.

## Referències

* ↑ «2009 Conoco Phillips National Championships results: Women's 200m freestyle final», 08-07-2009. Arxivat de l'original el 2009-08-06. [Consulta: 14 febrer 2017].
* ↑ FINA Worlds: U.S. swimming rosters
* ↑ «2009 World Championships results: Women's 4x200m freestyle preliminaries», 30-07-3009. Arxivat de l'original el 2009-08-06. [Consulta: 14 febrer 2017].

## Enllaços externs

* Alyssa Anderson Arxivat 2014-12-02 a Wayback Machine. – National Team swimmer profile at USASwimming.org
* Alyssa Anderson – University of Arizona athlete profile at ArizonaWildcats.com
# Gajo

Els estats gajo foren una sèrie d'estats natius de les Índies Orientals Holandeses sobre els quals el control neerlandès era molt limitat, i estaven situats al sud del govern d'Atjeh, a la part nord-central de l'illa de Sumatra, just al sud del gran Atjeh. Fins al 1907 s'incloïen al país dels Battak, el nucli principal del qual se situava al sud dels principats gajo, que era un territori no dominat pels holandesos. El 1907 els estats gajo i altres van formar una subdivisió ("afdeeling") del Gran Atjeh anomenada Terres Gajo (Gajo Lands) que va incloure territoris veïns con Sebördjadi (al nord-est), les terres luös o leuëus (al sud del país gajo), Batu-Mbulan, a l'est, Alaslanded (Terres d'Alas) al sud, i Bambel (al sud d'Alaslanded).
El 1886 consten tres principats gajo independents, cadascun governat per un kejuruan o príncep
* Bukit (o Buket) a l'extrem nord
* Lingga (o Linggö) al sud de l'anterior
* Patinbang al sud de Lingga
El 1933 consten diversos principats dins una subdivisió holandesa del govern d'Atjeh:
* Bambel
* Gajo Leuëus (Kejuran Petianbang)
* Pulaunas
* Rojo Buket (territori del)
* Rojo Linggö (territori del)
* Rojo Siah Utama (territori del)
* Rojo Tjeq Bäbasan (territori del)
* Sebördjadi o Serbeujadi (Kejuron) Aboq (territori del)

## Referències

* A. Flicher, Les Etats princiers des Indes néerlandaises, Dreux 2009
# Bonita (Louisiana)

Bonita és una població dels Estats Units a l'estat de Louisiana. Segons el cens del 2000 tenia 335 habitants.

## Demografia

Segons el cens del 2000, Bonita tenia 335 habitants, 122 habitatges, i 87 famílies. La densitat de població era de 95,1 habitants/km².
Dels 122 habitatges en un 30,3% hi vivien nens de menys de 18 anys, en un 50% hi vivien parelles casades, en un 16,4% dones solteres, i en un 27,9% no eren unitats familiars. En el 25,4% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,35.
Per edats la població es repartia de la següent manera: un 26,9% tenia menys de 18 anys, un 8,7% entre 18 i 24, un 23% entre 25 i 44, un 22,4% de 45 a 60 i un 19,1% 65 anys o més.
L'edat mediana era de 39 anys. Per cada 100 dones de 18 o més anys hi havia 91,4 homes.
La renda mediana per habitatge era de 22.727 $ i la renda mediana per família de 25.227 $. Els homes tenien una renda mediana de 19.167 $ mentre que les dones 19.688 $. La renda per capita de la població era de 25.029 $. Entorn del 25% de les famílies i el 30,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bonita». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Bonita». American Fact Finder. Oficina del Cens dels Estats Units, 12-01-2010.
Viccionari
# Arturo Souto Feijoo

Arturo Souto Feijoo (Pontevedra, 4 de juliol de 1902 - Mèxic, 3 de juliol de 1964) fou un pintor gallec. Col·laborador de la revista Blanco y Negro entre 1931 i 1932, va desenvolupar part de la seva obra a l'exili a Mèxic.

## Referències

* ↑ Catàleg Del Concello de Vigo i Concellería de Cultura, Artistas Galegos nas col·leccions de prensa espanyola 1893-1936, pàg. 43-44 (Dep.Leg. VG. 930-97)
* ↑ . «Arturo Souto: Modernismo, expresionismo y vanguardias del siglo XX» (en castellà). trianarts, 01-01-2016. [Consulta: 29 desembre 2017].
# Districte de Sobrance

El districte de Sobrance - (eslovac) Okres Sobrance - és un dels 79 districtes d'Eslovàquia. Es troba a la regió de Košice, a l'est del país. Té una superfície de 538,17 km², i el 2013 tenia 22.840 habitants. La capital és Sobrance.

## Llista de municipis
### Ciutats

* Sobrance

### Pobles

Baškovce | Beňatina | Bežovce | Blatná Polianka | Blatné Remety | Blatné Revištia | Bunkovce | Fekišovce | Hlivištia | Horňa | Husák | Choňkovce | Inovce | Jasenov | Jenkovce | Kolibabovce | Koňuš | Koromľa | Krčava | Kristy | Lekárovce | Nižná Rybnica | Nižné Nemecké | Orechová | Ostrov | Petrovce | Pinkovce | Podhoroď | Porostov | Porúbka | Priekopa | Remetské Hámre | Ruská Bystrá | Ruskovce | Ruský Hrabovec | Sejkov | Svätuš | Tašuľa | Tibava | Úbrež | Veľké Revištia | Vojnatina | Vyšná Rybnica | Vyšné Nemecké | Vyšné Remety | Záhor
# Tricholaena

Megaloprotachne és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Tricholaena abbreviata
* Tricholaena amethystea
* Tricholaena arenaria
* Tricholaena atropurpurea
* Tricholaena bellespicata
# Ervin Zádor

Ervin Zádor (Budapest, 7 de juny del 1935 - 29 d'abril de 2012) fou un waterpolista hongarès.
Participà una vegada als Jocs Olímpics, l'any 1956, quan aconseguí una medalla d'or. Es feu famós després del bany de sang de Melbourne contra la Unió Soviètica, en què hagué d'abandonar la piscina amb un ull ensangonat després de rebre un cop de Valentín Prokopov.
Després dels Jocs Olímpics fugí a l'oest i esdevingué entrenador de nedadors com Mark Spitz.
Zádor competí pel Vasas Sport Club Hajógyár SK.

## Referències

* ↑ «Blood in the water: Hungary's 1956 water polo gold». BBC News, 20-08-2011 [Consulta: 20 agost 2011].
# Amunt i avall (ADN)

En biologia molecular i genètica, direcció 5' (upstream) i direcció 3' (downstream) es refereixen a posicions relatives del codi genètic en l'ADN o l'ARN. Cada cadena d'ADN o ARN té un extrem 5' i un extrem 3', anomenat així per la posició del carboni a l'anell de desoxiribosa (o ribosa). Per convenció, els termes es relacionen amb la direcció 5' a 3' respectivament en què té lloc la transcripció de l'ARN.
Amunt es troba cap a l'extrem 5' de la molècula d'ARN i avall es troba cap a l'extrem 3'. Quan es considera l'ADN de doble cadena, es troba cap a l'extrem de la cadena codificant del gen en qüestió.
Alguns gens de la mateixa molècula d'ADN es poden transcriure en direccions oposades. Això significa que les zones direcció 5' (cap amunt) i direcció 3' (cap avall) de la molècula poden canviar segons quin gen s'utilitzi com a referència.
Els termes cap amunt i cap avall també s'apliquen a una seqüència polipeptídica, on amunt es refereixen a una regió N-terminal i avall als residus C-terminals d'un punt de referència.

## Referències

* ↑ Harvey Lodish. Molecular Cell Biology. W. H. Freeman, 2008, p. 286–. ISBN 978-0-7167-7601-7.
# Parc Nacional de Yoho

El parc nacional de Yoho és un parc nacional del Canadà. Es troba a les Muntanyes Rocalloses del Canadà, al sud-est de la Colúmbia Britànica. Limita amb el Parc Nacional de Kootenay al sud i el Parc Nacional de Banff a l'est, a Alberta. La paraula Yoho és una expressió cree de sorpresa o admiració, i és una descripció adequada per a l'espectacular paisatge del parc de camps de gel massius i cims muntanyosos, que es troben entre els més alts de les Muntanyes Rocalloses del Canadà.
Yoho té una superfície de 1.313 km². És el més petit dels quatre parcs nacionals contigus de la regió, que també inclouen els parcs nacionals de Jasper, Kootenay i Banff, així com tres parcs provincials de la Colúmbia Britànica: el parc provincial Hamber, el parc provincial Mont Assiniboine i el parc provincial Mont Robson. Junts, aquests parcs formen el Patrimoni de la Humanitat dels Parcs de les Muntanyes Rocalloses del Canadà. El centre administratiu i de visitants de Yoho es troba a Field (Colúmbia Britànica), al costat de la carretera transcanadenca.

## Referències

* ↑ «Kicking Horse – Canadian Heritage Rivers System Canada's National River Conservation Program». Arxivat de l'original el 2019-08-12. [Consulta: 18 juny 2019].
# Bury

«Bury» té aquests significats:
* Bury (Canadà), Quebec
* Anglaterra:
** Bury (Cambridgeshire)
** Bury (Gran Manchester)
*** Municipi metropolità de Bury
** Bury (Somerset)
** Bury (West Sussex)
** Bury St Edmunds, Suffolk
* França:
** Bury (Mosel·la)
** Bury (Oise)
# Tricontinental

Tricontinental és una revista trimestral d'esquerres fundada després de la Primera Conferència Tricontinental de 1966 a l'Havana. Va ser la publicació oficial de l'Organització de Solidaritat amb el Poble d'Àsia, Àfrica i Amèrica Llatina (OSPAAAL) que la va publicar fins al 2019.
Des de la fundació de Tricontinental l'agost de 1967 fins a la dissolució de la Unió Soviètica el 1991, que va provocar una ràpida recessió de l'economia cubana, es van plegar cartells de propaganda i es van encartar dins dels exemplars de la revista, fet que es va haver d'aturar a causa de l'escassetat de tinta.
Tricontinental es va tornar a imprimir el 1995. L'any 2000 es va prendre la decisió de començar a reimprimir els cartells. La producció d'aquests materials va cessar amb la dissolució de l'OSPAAAL el 2019. La revista es distribuïa arreu del món, i en el seu moment àlgid, arribava a 87 països i tenia més de 100.000 subscriptors, la majoria estudiants.

## Referències

* ↑ Brian Williams The Militant, 67, 14, 28-04-2003 [Consulta: 24 desembre 2015].
* 1 2 «The Tricontinental Solidarity Poster. / El Cartel De Solidaridad Tricontinental». AbeBooks. [Consulta: 24 desembre 2015].

## Bibliografia

* Anne Garland Mahler, Mahler, Anne Garland. From the Tricontinental to the Global South: Race, Radicalism, and Transnational Solidarity. Durham: Duke UP, 2018.

## Vegeu també

* Cap al tercer cinema, manifest publicat el 1969 a Tricontinental
# Elionor Clara de Hohenlohe-Neuenstein

Elionor Clara de Hohenlohe-Neuenstein (en alemany Eleonore Klara von Hohenlohe-Neuenstein) va néixer a Neuenstein (Alemanya) el 16 de juliol de 1632 i va morir a Saarbrücken el 4 de maig de 1709. Era una noble alemanya, filla del comte Carles VII de Hohenlohe-Neuenstein (1582-1641) i de Sofia de Zweibrücken-Birkenfeld (1593-1676).

## Matrimoni i fills

El 14 de juny de 1662 es va casar a Saarbrücken amb Gustau Adolf de Nassau-Saarbrücken (1632-1677), fill del comte Guillem Lluís (1590-1640) i de la comtessa Anna Amàlia de Baden-Durlach (1595-1651). El matrimoni va tenir set fills:
* Lluís (1663-1713), casat amb Felipa Enriqueta de Hohenlohe-Langenburg (1679-1751).
* Carles Lluís (1665-1723)
* Sofia Amàlia (1666-1736), casada amb Albert Wolfgang de Hohenlohe-Langenburg (1659-1715).
* Gustau Adolf (1667-1683)
* Sofia Elionor (1669-1742)
* Sofia Dorotea (1670-1748)
* Felip Guillem, nascut i mort el 1671.

## Enllaços externs

* http://familypedia.wikia.com